— Улічыць інтарэсы і схільнасці кожнага вучня дазваляе прымяненне на ўроках элементаў тэхналогіі праблемнага навучання. Набытыя падчас вырашэння праблем уменні і навыкі дапамагаюць дзецям лепш спраўляцца з патрабаваннямі праграмы, развіваюць іх лагічнае мысленне. Падабаюцца навучэнцам таксама заняткі з гульнявымі тэхналогіямі. Гульня абуджае цікавасць да перамогі, дзеці імкнуцца быць арганізаванымі, знаходлівымі. Вельмі ажыўляе ўрокі і выкарыстанне ІКТ. Камп’ютарная падтрымка робіць заняткі займальнымі, дазваляе сарыентаваць вучняў у інфармацыйных плынях навакольнага свету, актывізаваць іх пазнавальныя здольнасці. Аднак тут важна не перашчыраваць, бо галоўнае ўсё ж жывыя зносіны, — мяркуе Святлана Карпаўна.